pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม เป็นประธานพิธีเปิดการประชุมคณะกรรมการว่าด้วยการขนส่งของเอสแคป ครั้งที่ 7
วันพฤหัสบดีที่ 24 พฤศจิกายน 2565
นายชยธรรม์ พรหมศร ปลัดกระทรวงคมนาคม เป็นประธานพิธีเปิดการประชุมคณะกรรมการว่าด้วยการขนส่งของเอสแคป ครั้งที่ 7
...
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้นายชยธรรม์ พรหมศร ปลัดกระทรวงคมนาคม เป็นประธานพิธีเปิดการประชุมคณะกรรมการว่าด้วยการขนส่งของเอสแคป ครั้งที่ 7 ร่วมกับ นาง Armida Salsiah Alisjahbana เลขาธิการบริหารเอสแคป โดยมีผู้แทนจากหน่วยงานในสังกัดกระทรวงคมนาคมเข้าร่วมประชุมฯ ในวันที่ 23 พฤศจิกายน 2565 ณ ศูนย์การประชุมสหประชาชาติ กรุงเทพฯ
นายชยธรรม์ พรหมศร ปลัดกระทรวงคมนาคม กล่าวว่า ความเชื่อมโยงระหว่างประเทศไทยกับแผนปฏิบัติการระดับภูมิภาคสําหรับการพัฒนาด้านการขนส่งที่ยั่งยืนในภูมิภาคเอเชียและแปซิฟิก ค.ศ. 2022 - 2026 ประเทศไทยได้ให้ความสําคัญกับการเปลี่ยนแปลงสภาพภูมิอากาศที่เปลี่ยนแปลงไป
และมุ่งมั่นพัฒนาการขนส่งอย่างยั่งยืนตามเป้าหมาย SDGs โดยมีนโยบายที่สําคัญมากมาย โดยเฉพาะโครงการขนาดใหญ่ เพื่อนําไปสู่การพัฒนาระบบโครงข่ายโลจิสติกส์ระหว่างประเทศไทยกับภูมิภาคและการขนส่งแบบไร้รอยต่อ เช่น โครงการพัฒนาทางหลวงพิเศษระหว่างเมืองและระบบราง หรือ MR – MAP โครงการสะพานเศรษฐกิจเชื่อมฝั่งทะเลอ่าวไทย – อันดามัน การพัฒนาด้านรถไฟความเร็วสูง การพัฒนาท่าอากาศยานสุวรรณภูมิ ระยะที่ 3 และสนามบินอู่ตะเภา การพัฒนาท่าเรือแหลมฉบัง ระยะที่ 3 การขนส่งต่อเนื่องหลายรูปแบบ ตลอดจนแผนการพัฒนาระบบการขนส่งมวลชนสาธารณะในเขตกรุงเทพและปริมณฑล การพัฒนาระบบรถไฟรางคู่ที่เชื่อมโยงในระดับประเทศและระดับภูมิภาคควบคู่กับการพัฒนาท่าเรือบก นอกจากนี้ยังได้กล่าวถึงการดําเนินการเพื่อพัฒนาด้านความปลอดภัยทางถนน โดยแบ่งออกเป็น 3 มิติ ได้แก่ มิติผู้ใช้ถนน มิติยานยนต์ และมิติสภาพแวดล้อมทางถนน รวมถึงการปฏิรูปขั้นตอนการทําใบอนุญาตขับขี่ภายในประเทศตามแนวทางของอนุสัญญาสหประชาชาติด้านการจราจรทางถนนปี ค.ศ. 1968 ตลอดจนการได้รับทุนสนับสนุนจากกองทุนด้านความปลอดภัยทางถนน (UNSRF) เพื่อดําเนินโครงการศึกษาการพัฒนาแผนแม่บทด้านความปลอดภัยของรถจักรยานยนต์ในประเทศไทย ในด้านการขนส่งคาร์บอนต่ํา โดยประเทศไทยได้จัดทําแผนปฏิบัติการการตั้งเป้าหมายการมีส่วนร่วมของประเทศ (Nationally Determined Contributions : NDC) ภาคการขนส่งโดยกําหนดเป้าหมายในการลดอัตราการปล่อยก๊าซเรือนกระจกประมาณ 31 ล้านตันภายในปี ค.ศ. 2030 รวมถึงการจัดทําแผนนําทางด้านยานยนต์พลังงานไฟฟ้า (EV Roadmap) โดยตั้งเป้าในการเพิ่มสัดส่วนการผลิตยานยนต์พลังงานไฟฟ้าให้ได้ร้อยละ 30 ภายในปี ค.ศ. 2030 และร้อยละ 50 ภายในปี 2035 รวมถึงการส่งเสริมการใช้รถโดยสารสาธารณะ เรือ และรถไฟพลังงานไฟฟ้าซึ่งจะมีบทบาทสําคัญในการลดการปล่อยก๊าซคาร์บอนของประเทศ
สําหรับการประชุมคณะกรรมการว่าด้วยการขนส่งของเอสแคป ครั้งที่ 7 จัดขึ้นระหว่างวันที่ 23 – 25 พฤศจิกายน 2565 มีวัตถุประสงค์เพื่อหารือเกี่ยวกับความสําคัญเชิงยุทธศาสตร์ในการพัฒนาด้านการขนส่งในระดับภูมิภาคและความร่วมมือในการดําเนินการตามปฏิญญาระดับรัฐมนตรีด้านการพัฒนาการขนส่งที่ยั่งยืนในภูมิภาคเอเชียและแปซิฟิกและแผนปฏิบัติการระดับภูมิภาคสําหรับการพัฒนาด้านการขนส่งที่ยั่งยืนในภูมิภาคเอเชียและแปซิฟิก (ค.ศ. 2022 – 2026) ซึ่งได้มีการรับรองในการประชุมระดับรัฐมนตรีด้านการขนส่งเอสแคป ครั้งที่ 4 เมื่อเดือนธันวาคม 2564 ณ ศูนย์การประชุมสหประชาชาติ กรุงเทพฯ รวมถึงข้อมติของคณะกรรมาธิการเอสแคป และข้อริเริ่มระดับโลกต่าง ๆ รวมถึงจะมีการแลกเปลี่ยนมุมมอง แบ่งปันประสบการณ์ และอภิปรายหารือเชิงนโยบายด้านการขนส่ง
รัฐบาลไทย-ข่าวทำเนียบรัฐบาล-รองปลัดฯ วันชัย เปิดงานสัมมนาหลักเกณฑ์การประกัน และการปรับปรุงคุณภาพงานตรวจสอบภายในภาครัฐ
วันพฤหัสบดีที่ 24 พฤศจิกายน 2565
รองปลัดฯ วันชัย เปิดงานสัมมนาหลักเกณฑ์การประกัน และการปรับปรุงคุณภาพงานตรวจสอบภายในภาครัฐ
รองปลัดฯ วันชัย เปิดงานสัมมนาหลักเกณฑ์การประกันและการปรับปรุงคุณภาพงานตรวจสอบภายในภาครัฐ
วันที่ 23 พฤศจิกายน 2565 นายวันชัย พนมชัย รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการเรื่องหลักเกณฑ์การประกันและการปรับปรุงคุณภาพงานตรวจสอบภายในภาครัฐจากภายนอกองค์กร ระหว่างวันที่ 23 - 24 พฤศจิกายน 2565 ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
โดยการสัมมนาครั้งนี้จัดขึ้นเพื่อให้ผู้ตรวจสอบภายในสังกัด อก. ได้รับความรู้ ความเข้าใจ หลักเกณฑ์การประเมินการประกันและปรับปรุงคุณภาพงานตรวจสอบภายในภาครัฐจากภายนอกองค์กร และสามารถนําไปใช้ในการประเมินคุณภาพงานตรวจสอบภายในได้อย่างมีประสิทธิภาพมากขึ้น
รัฐบาลไทย-ข่าวทำเนียบรัฐบาล-รัฐบาลเพิ่มช่องทางยืนยันตัวตน เพื่อเข้าถึงบริการของหน่วยงานภาครัฐทาง “แอปพลิเคชันทางรัฐ” อำนวยความสะดวกประชาชน ยืนยันตัวตนผ่านเคาน์เตอร์เซอร์วิสร้าน 7-Eleven ได้ทุกสาขา
วันพฤหัสบดีที่ 24 พฤศจิกายน 2565
รัฐบาลเพิ่มช่องทางยืนยันตัวตน เพื่อเข้าถึงบริการของหน่วยงานภาครัฐทาง “แอปพลิเคชันทางรัฐ” อํานวยความสะดวกประชาชน ยืนยันตัวตนผ่านเคาน์เตอร์เซอร์วิสร้าน 7-Eleven ได้ทุกสาขา
รัฐบาลเพิ่มช่องทางยืนยันตัวตน เพื่อเข้าถึงบริการของหน่วยงานภาครัฐทาง “แอปพลิเคชันทางรัฐ” อํานวยความสะดวกประชาชน ยืนยันตัวตนผ่านเคาน์เตอร์เซอร์วิสร้าน 7-Eleven ได้ทุกสาขา
วันที่ 24 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยข่าวดี รัฐบาลเพิ่มช่องทางอํานวยความสะดวกประชาชนในการพิสูจน์และยืนยันตัวตนทางดิจิทัลภาครัฐ สําหรับบริการแอปพลิเคชันทางรัฐ ที่เคาน์เตอร์เซอร์วิส ในร้าน 7-Eleven ทั่วประเทศ สอดคล้องตามแนวนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการเดินหน้าขับเคลื่อนและผลักดันให้เกิดรัฐบาลดิจิทัล ผ่านการนําเทคโนโลยีมาใช้ในการให้บริการและการทํางานของภาครัฐ รวมถึงพัฒนาระบบการให้บริการออนไลน์ (e-Service) เพื่ออํานวยความสะดวกให้ประชาชนสามารถเข้าถึงบริการของรัฐได้ทุกที่ ทุกเวลา และช่วยลดภาระค่าใช้จ่ายของประชาชน
นางสาวรัชดาฯ กล่าวเพิ่มเติมว่า แอปพลิเคชันทางรัฐ ได้รับการพัฒนาโดยสํานักงานพัฒนารัฐบาลดิจิทัล (องค์การมหาชน) เป็นแอปพลิเคชันที่รวบรวมบริการออนไลน์ของหน่วยงานรัฐไว้กว่า 68 บริการ ตอบโจทย์การให้บริการประชาชนที่ครอบคลุมทุกช่วงวัย อาทิ บริการตรวจสอบสถานะสิทธิเงินอุดหนุนเพื่อการเลี้ยงดูเด็กแรกเกิด บริการตรวจสอบผลคะแนน O-Net จากสถาบันทดสอบทางการศึกษาแห่งชาติ บริการตรวจสอบเครดิตบูโร สิทธิประกันสังคม สิทธิการรักษาพยาบาล รวมถึงบริการตรวจสอบและเช็กยอดเงินสมทบชราภาพ เป็นต้น โดยในปัจจุบัน ประชาชนที่สนใจสามารถดาวน์โหลดแอปพลิเคชันทางรัฐ และยืนยันตัวตนได้อย่างสะดวก รวดเร็ว และปลอดภัย ผ่าน 6 ช่องทาง ดังนี้ 1. แอปพลิเคชันทางรัฐ 2. ตู้บริการอเนกประสงค์ภาครัฐ 3. แอปพลิเคชัน D.DOPA ของกรมการปกครอง 4. ตู้บุญเติม 5. เคาน์เตอร์ไปราณีย์ไทย (ยกเว้นไปรษณีย์อนุญาต และร้านไปรษณีย์) และช่องทางใหม่ 6. เคาน์เตอร์เซอร์วิส ในร้าน 7-Eleven ทุกสาขา กว่า 13,500 สาขา โดยใช้บัตรประชาชนใบเดียว
“รัฐบาลมุ่งพัฒนาดิจิทัล เพื่ออํานวยความสะดวกแก่ประชาชน พร้อมเปิดโอกาสต่อยอดนวัตกรรม และดิจิทัล จึงเร่งพัฒนาช่องทางเพื่ออํานวยความสะดวกแก่ประชาชนให้ทุกกลุ่ม เข้าถึง อย่างไรก็ดี ความปลอดภัยแก่ประชาชนก็ยังเป็นประเด็นสําคัญที่รัฐบาลคํานึงถึง รวมถึงด้านข้อมูลส่วนบุคคลในการใช้บริการ ประชาชนสามารถเข้าถึงข้อมูลส่วนบุคคลของตนเองที่จัดเก็บโดยหน่วยงานภาครัฐ จึงจําเป็นต้องมีการพิสูจน์และยืนยันตัวบุคคลผู้ใช้งาน เพื่อให้มั่นใจได้ว่า จะไม่มีการแอบอ้างชื่อไปขอรับบริการ โดยบุคคลอื่นที่ไม่ใช่เจ้าของข้อมูล ทั้งนี้ รัฐบาลได้ดําเนินการพัฒนาและเพิ่มช่องทางในการให้บริการพิสูจน์และยืนยันตัวตนมาอย่างต่อเนื่อง เพื่อให้ประชาชนมีช่องทางที่หลากหลาย ครบวงจร และมั่นใจได้ว่าปลอดภัย” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-นายกฯ เยี่ยมชมนิทรรศการการจัดการผลผลิต เพื่อยกระดับรายได้เกษตรกรและเพิ่มศักยภาพสถาบันเกษตรกรอย่างยั่งยืน
วันพฤหัสบดีที่ 24 พฤศจิกายน 2565
นายกฯ เยี่ยมชมนิทรรศการการจัดการผลผลิต เพื่อยกระดับรายได้เกษตรกรและเพิ่มศักยภาพสถาบันเกษตรกรอย่างยั่งยืน
นายกฯ เยี่ยมชมนิทรรศการการจัดการผลผลิต เพื่อยกระดับรายได้เกษตรกรและเพิ่มศักยภาพสถาบันเกษตรกรอย่างยั่งยืน ชื่นชมความร่วมมือภาครัฐ-ประชาชน ร่วมพัฒนา ขับเคลื่อน ดําเนินการตามนโยบายของรัฐบาล
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (24 พฤศจิกายน 2565) ภายหลังเป็นประธานในพิธี KICK OFF มาตรการช่วยเหลือและยกระดับรายได้ เกษตรกรผู้ปลูกข้าว ปีการผลิต 2565/66 ณ ศาลากลางจังหวัดเพชรบูรณ์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการโครงการจัดการผลผลิตเพื่อยกระดับรายได้เกษตรกรและเพิ่มศักยภาพสถาบันเกษตรกรอย่างยั่งยืนผลผลิตมันสําปะหลังปีการผลิต 2565 /66 โดยสหกรณ์การเกษตรเพื่อการตลาด จังหวัดกําแพงเพชร ซึ่งช่วยให้เกษตรกรสามารถผลิตได้ตรงตามความต้องการของตลาด ขายผลผลิตได้ในราคาที่เป็นธรรม มีตลาดรับซื้อแน่นอน ได้รับเงินปันผลเพิ่ม รู้และเข้าใจช่องทางออนไลน์ของธนาคาร และสามารถจัดการหนี้ได้ตามศักยภาพ นอกจากนี้ยังช่วยลดปัญหาการขาดทุน ช่วยลดความเสี่ยงในการประกอบธุรกิจให้กับผู้ประกอบการ ได้สินเชื่อดอกเบี้ยต่ํา และสามารถดําเนินธุรกิจได้อย่างเต็มศักยภาพผ่านการเชื่อมโยงเครือข่ายสถาบันการเกษตร
จากนั้น นายกรัฐมนตรีชมผลิตภัณฑ์ขิงแปรรูป โดยกิจกรรมวิสาหกิจชุมชนกลุ่มแม่บ้านทฤษฎีใหม่ ผลิตภัณฑ์แปรรูปจากมะขาม โดยวิสาหกิจชุมชนกลุ่มเกษตรตะกอนขี้นาคแผนใหม่ ผลิตผลทางการเกษตร เช่น ผักสลัด ผักชี ผักกาด และผักพื้นเมืองโดยวิสาหกิจชุมชนเกษตรอินทรีย์บ้านวังร่อง และกลุ่มเกษตรอินทรีย์วิถีพอเพียง 459 บ้านเตาไหเหนือ โครงการข้าวรักษ์โลก BCG model ซึ่งเป็นการแก้ปัญหาข้าวอย่างยั่งยืนตามแนวทางของรัฐบาล โดยสมาคมพัฒนาเศรษฐกิจเกษตรรักษ์โลก กองทุนหมู่บ้านและชุมชนเมืองแห่งชาติ
ต่อจากนั้น นายกรัฐมนตรีชมการสาธิตตัวอย่างการควบคุมคุณภาพเมล็ดพันธุ์ข้าว การวางแผนการผลิตเมล็ดพันธุ์ การจัดทําแปลงผลิตเมล็ดพันธุ์ การปรับปรุงสภาพการเก็บรักษา ประโยชน์จากการใช้เมล็ดพันธุ์คุณภาพดี และลักษณะเมล็ดพันธุ์ข้าวต่าง ๆ รวมทั้งการใช้โดรนเพื่อการเกษตร และการสาธิตโรงสีข้าวชุมชน นอกจากนี้ ยังมีโครงการส่งเสริมการเปลี่ยนเมล็ดพันธุ์ข้าวทั่วประเทศ โดยเกษตรกรสามารถลงทะเบียนผ่านศูนย์ข้าวชุมชนระดับหมู่บ้านได้ทั่วประเทศ เพื่อให้มีการแลกเปลี่ยนพันธุ์ข้าว และเกษตรกรทุกครัวเรือนทั่วประเทศไทยมีเมล็ดพันธุ์ข้าวที่ดีสําหรับการเพาะปลูกและขยายพันธุ์ในอนาคต
“นายกรัฐมนตรีชื่นชมผลการดําเนินงานที่ทุกภาคส่วน ทั้งภาครัฐและประชาชน ได้ร่วมมือกันพัฒนา ขับเคลื่อน และดําเนินการตามนโยบายของรัฐบาล ซึ่งการพัฒนา วิจัย และแปรรูปผลิตภัณฑ์ต่าง ๆ เป็นการเปิดโอกาสใหม่ในการนําผลิตภัณฑ์ในชุมชนมาสร้างมูลค่าเพิ่ม ซึ่งจะช่วยแก้ไขปัญหาราคาสินค้าเกษตรตกต่ํา ช่วยสร้างมูลค่าเพิ่มให้กับสินค้าเกษตรของไทย อีกทั้งยังเป็นส่วนหนึ่งของการสร้างรายได้ให้กับคนในชุมชนเพิ่มขึ้น นอกจากนี้ ยังช่วยเพิ่มช่องทางการจําหน่ายสู่ตลาดระดับโลกได้มากขึ้นด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว.ชัยวุฒิ ร่วมงานประกาศผลรางวัลพระราชทาน TMA Excellence Awards
วันพุธที่ 23 พฤศจิกายน 2565
รมว.ชัยวุฒิ ร่วมงานประกาศผลรางวัลพระราชทาน TMA Excellence Awards
รมว.ชัยวุฒิ ร่วมงานประกาศผลรางวัลพระราชทาน TMA Excellence Awards
วันนี้(23พฤศจิกายน65)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ร่วมงานประกาศผลและมอบรางวัลพระราชทานในสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีThailand Corporate Excellence Awards 2022และรางวัลพระราชทานSMEs Excellence Awards 2022พร้อมด้วยรางวัลThailand Digital Excellence Awards 2022ซึ่งจัดโดยสมาคมการจัดการธุรกิจแห่งประเทศไทย(TMA)ร่วมกับสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัยเพื่อผลักดันให้เกิดการพัฒนาขีดความสามารถในการแข่งขันทางธุรกิจและช่วยส่งเสริมเศรษฐกิจไทยให้เจริญเติบโตอย่างยั่งยืนโดยมีพลเอกประยุทธ์จันทร์โอชานายกรัฐมนตรีเป็นประธานในพิธีณห้องคริสตัลฮอลล์โรงแรมดิแอทธินีโฮเทลแบงค็อก,อะลักซ์ชูรีคอลเล็คชั่นโฮเทล
*************
รัฐบาลไทย-ข่าวทำเนียบรัฐบาล-“การปลูกจิตสำนึกปกป้องสถาบันพระมหากษัตริย์”
วันพฤหัสบดีที่ 24 พฤศจิกายน 2565
“การปลูกจิตสํานึกปกป้องสถาบันพระมหากษัตริย์”
โดยมีวัตถุประสงค์เพื่อเป็นการส่งเสริมให้กลุ่มเยาวชนคนรุ่นใหม่ของประเทศ ตลอดจน กลุ่มนักเรียน นักศึกษา ในพื้นที่โดยรอบกระทรวงกลาโหม และสํานักงานปลัดกระทรวงกลาโหม (พื้นที่ศรีสมาน) ได้มีโอกาสแสดงผลงานอย่างสร้างสรรค์
โดยนําเสนอแนวความคิดหรือทัศนคติในประเด็นที่กําหนด โดยการผลิตคลิปที่สื่อถึงเรื่องราวที่สอดคล้องกับหัวข้อการประกวด เพื่อปลูกฝังให้เยาวชนของชาติ เกิดความรักเทิดทูนในสถาบันพระมหากษัตริย์ และส่งผลงานเข้าร่วมการประกวด ภายในวันศุกร์ที่ ๙ ธ.ค.๖๕ โดยมีเงินรางวัลสําหรับเป็นทุนการศึกษาให้กับ นักเรียน นักศึกษา ที่มีผลงานดีเด่น เป็นเงินรางวัลรวมมูลค่ากว่า ๓๐,๐๐๐ บาท สามารถติดตามรายละเอียดได้ที่
รัฐบาลไทย-ข่าวทำเนียบรัฐบาล-รัฐมนตรีฯ สุริยะ นำคณะผู้บริหารกระทรวงอุตสาหกรรม ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันพฤหัสบดีที่ 24 พฤศจิกายน 2565
รัฐมนตรีฯ สุริยะ นําคณะผู้บริหารกระทรวงอุตสาหกรรม ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รัฐมนตรีฯ สุริยะ นําคณะผู้บริหารกระทรวงอุตสาหกรรม ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
(วันที่ 23 พฤศจิกายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ร่วมถวายความเคารพพระฉายาลักษณ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และถวายแจกันดอกไม้ ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
โดยมีผู้บริหารกระทรวงอุตสาหกรรมเข้าร่วมลงนามถวายพระพร อาทิ นายสมพล โนดไธสง นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ และคณะผู้บริหารระดับสูงกระทรวงอุตสาหกรรม ร่วมด้วย
รัฐบาลไทย-ข่าวทำเนียบรัฐบาล-การท่าเรือแห่งประเทศไทยเปิดเผยผลประกอบการปีงบประมาณ 2565 กำไรสุทธิ 6,286 ล้านบาท
วันพฤหัสบดีที่ 24 พฤศจิกายน 2565
การท่าเรือแห่งประเทศไทยเปิดเผยผลประกอบการปีงบประมาณ 2565 กําไรสุทธิ 6,286 ล้านบาท
...
นายเกรียงไกร ไชยศิริวงศ์สุข ผู้อํานวยการการท่าเรือแห่งประเทศไทย เปิดเผยถึงผลการดําเนินงานให้บริการเรือ สินค้า และตู้สินค้าผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.) ในช่วงระยะเวลา 12 เดือน ประจําปีงบประมาณ 2565 (ตุลาคม 2564 – กันยายน 2565) โดยเปรียบเทียบกับช่วงเดียวกันของปีก่อน สรุปดังนี้
ทกท. เรือเทียบท่า 4,548 เที่ยว เพิ่มขึ้น 9.06% สินค้าผ่านท่า 18.67 ล้านตัน ลดลง 11.88% ตู้สินค้าผ่านท่า 1.28 ล้าน ที.อี.ยู. ลดลง 11.18%
ทลฉ. เรือเทียบท่า 10,124 เที่ยว เพิ่มขึ้น 4.69% สินค้าผ่านท่า 40.56 ล้านตัน เพิ่มขึ้น 1.65% ตู้สินค้าผ่านท่า 8.73 ล้าน ที.อี.ยู. เพิ่มขึ้น 4.73%
ทชส. เรือเทียบท่า 2,005 เที่ยว ลดลง 10.13% สินค้าผ่านท่า 76,985 ตัน ลดลง 25.96% ตู้สินค้าผ่านท่า 2,735 ที.อี.ยู. ลดลง 46.00%
ทชข. เรือเทียบท่า 7 เที่ยว เพิ่มขึ้น 40.00% สินค้าผ่านท่า 40 ตัน เพิ่มขึ้น 42.86%
ทรน. เรือเทียบท่า 155 เที่ยว ลดลง 37.50% สินค้าผ่านท่า 66,837 ตัน ลดลง 48.06% ตู้สินค้าผ่านท่า2,423 ตู้ ลดลง 41.94%
ผลการดําเนินงานของการท่าเรือแห่งประเทศไทย (กทท.) ในรอบ 12 เดือน (ตุลาคม 2564 – กันยายน 2565) มีเรือเทียบท่าที่ ทกท. และ ทลฉ. รวม 14,672 เที่ยว เพิ่มขึ้น 6.01% สินค้าผ่านท่า 59.23 ล้านตัน ลดลง 3.04% และตู้สินค้าผ่านท่า 10.01 ล้าน ที.อี.ยู. เพิ่มขึ้น 2.39% ส่วนผลการดําเนินงานด้านการเงินในภาพรวมของ กทท. มีรายได้สุทธิ 16,074 ล้านบาท เพิ่มขึ้น 2.77% กําไร 6,286 ล้านบาท เพิ่มขึ้น 0.26% เมื่อเทียบกับปีก่อนหน้า
ทั้งนี้ คาดการณ์ว่าในปี 2566 เศรษฐกิจไทยมีแนวโน้มจะขยายตัวเร่งขึ้นที่ร้อยละ 3.8 ต่อปี (ช่วงคาดการณ์ที่ร้อยละ 2.8 ถึง 4.8) โดยมีปัจจัยสนับสนุนจากการปรับตัวดีขึ้นของการบริโภคภาคเอกชนและภาคการท่องเที่ยว รวมทั้งการส่งออกสินค้าที่ขยายตัวต่อเนื่อง โดยคาดว่าการส่งออกสินค้าจะขยายตัวที่ร้อยละ 8.1 ต่อปี
รัฐบาลไทย-ข่าวทำเนียบรัฐบาล-นายกรัฐมนตรีสักการะพระพุทธมหาธรรมราชา ณ พุทธอุทยานเพชรบุระ พร้อมตรวจติดตามโครงการแก้มลิงผันน้ำฯ เพื่อบรรเทาปัญหาน้ำท่วม จ.เพชรบูรณ์ อย่างเป็นรูปธรรม
วันพฤหัสบดีที่ 24 พฤศจิกายน 2565
นายกรัฐมนตรีสักการะพระพุทธมหาธรรมราชา ณ พุทธอุทยานเพชรบุระ พร้อมตรวจติดตามโครงการแก้มลิงผันน้ําฯ เพื่อบรรเทาปัญหาน้ําท่วม จ.เพชรบูรณ์ อย่างเป็นรูปธรรม
นายกรัฐมนตรีสักการะพระพุทธมหาธรรมราชา ณ พุทธอุทยานเพชรบุระ พร้อมตรวจติดตามโครงการแก้มลิงผันน้ําฯ เพื่อบรรเทาปัญหาน้ําท่วม จ.เพชรบูรณ์ อย่างเป็นรูปธรรม
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (24 พฤศจิกายน 2565) เวลา 12.40 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายอาคม เติมพิทยาไพสิฐรัฐมนตรีว่าการกระทรวงการคลัง นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายสุชาติ ชมกลิ่น รัฐมนตรีว่าการกระทรวงแรงงาน และนายสันติ พร้อมพัฒน์ รัฐมนตรีช่วยว่าการกระทรวงการคลัง สักการะพระพุทธมหาธรรมราชา ณ พุทธอุทยานเพชรบุระ ตําบลสะเดียง อําเภอเมืองเพชรบูรณ์ จังหวัดเพชรบูรณ์ เพื่อความเป็นสิริมงคลในโอกาสเดินทางมาปฏิบัติราชการ ณ จังหวัดเพชรบูรณ์
เมื่อนายกรัฐมนตรีเดินทางถึง นายวิศัลย์ โฆษิตานนท์ ประธานสภาวัฒนธรรมจังหวัดเพชรบูรณ์ นําเยี่ยมชม “พระพุทธมหาธรรมราชาเฉลิมพระเกียรติ 84 พรรษา พระบาทสมเด็จพระเจ้าอยู่หัว ภูมิพลอดุลยเดชมหาราช” พระพุทธรูปคู่บ้านคู่เมืองจังหวัดเพชรบูรณ์ องค์พระเนื้อโลหะหล่อด้วยทองเหลืองบริสุทธิ์ มีขนาดใหญ่ที่สุดในจังหวัดเพชรบูรณ์ จากนั้น นายกรัฐมนตรีและคณะ จุดธูปเทียนสักการะ ถวายพวงมาลัย ปิดทอง ตามลําดับ
เสร็จแล้ว นายกรัฐมนตรีตรวจติดตามโครงการแก้มลิงที่ผันน้ําจากแม่น้ําป่าสักมาเก็บไว้ในสระน้ําขนาดใหญ่บริเวณด้านหลังพุทธอุทยานเพชรบุระ ซึ่งเป็นพื้นที่รองรับน้ําของจังหวัดเพชรบูรณ์ และเป็นหนึ่งในโครงการสําคัญที่รัฐบาลให้การสนับสนุนเพื่อช่วยป้องกันและบรรเทาปัญหาน้ําท่วมในพื้นที่จังหวัดเพชรบูรณ์อย่างเป็นรูปธรรม
ในตอนท้าย นายกรัฐมนตรีเยี่ยมชมใต้ฐานองค์พระพุทธมหาธรรมราชา ประกอบด้วย พระพุทธรูปสําคัญ ๆ ของจังหวัดเพชรบูรณ์ รวมทั้งองค์พระเกจิอาจารย์ที่มีชื่อเสียงของประเทศไทย ก่อนออกเดินทางไปเป็นประธานในพิธี KICK OFF มาตรการช่วยเหลือและยกระดับรายได้เกษตรกรผู้ปลูกข้าว ปีการผลิต 2565/66 ณ ศาลากลางจังหวัดเพชรบูรณ์
รัฐบาลไทย-ข่าวทำเนียบรัฐบาล-คณะผู้บริหารกระทรวงคมนาคมร่วมลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันพฤหัสบดีที่ 24 พฤศจิกายน 2565
คณะผู้บริหารกระทรวงคมนาคมร่วมลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ขอให้ทรงหายจากพระอาการประชวรโดยเร็ว
นายศักดิ์สยาม ชิดชอบ รัฐมนตรีว่าการกระทรวงคมนาคม ลงนามถวายพระพรสมเด็จพระกนิษฐา ธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ขอให้ทรงหายจากพระอาการประชวรโดยเร็ว โดยมี นายชยธรรม์ พรหมศร ปลัดกระทรวงคมนาคม คณะผู้บริหาร และหัวหน้าหน่วยงานในสังกัดกระทรวงคมนาคมร่วมลงนามถวายพระพร ในวันที่ 24 พฤศจิกายน 2565 ณ บริเวณชั้น 1 อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
สํานักพระราชวังได้มีแถลงการณ์ เรื่อง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปประทับ ณ โรงพยาบาลจุฬาลงกรณ์ สภากาชาดไทย เนื่องจากเมื่อต้นเดือนพฤศจิกายน 2565 ที่ผ่านมา สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงมีพระอาการพระหทัยเต้นเร็วผิดปกติ คณะแพทย์ผู้ถวายการรักษาจึงได้ขอพระราชทานกราบบังคมทูลเชิญสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปประทับ ณ โรงพยาบาลจุฬาลงกรณ์ สภากาชาดไทย เมื่อวันที่ 21 พฤศจิกายน 2565 เพื่อถวายการรักษาภาวะพระหทัยเต้นเร็วผิดปกติด้วยวิธีจี้ไฟฟ้าพระหทัยด้วยคลื่นวิทยุความถี่สูง ซึ่งจากการถวายการรักษาในช่วงเช้าของวันที่ 22 พฤศจิกายน 2565 ประสบผลสําเร็จดี ไม่พบภาวะแทรกซ้อน คณะแพทย์ฯ จึงขอพระราชทานให้ประทับพักฟื้นพระวรกายที่โรงพยาบาลจุฬาลงกรณ์ และขอพระราชทานให้ทรงงดพระราชกิจสักระยะหนึ่ง
ทั้งนี้ สํานักพระราชวังได้จัดสถานที่สําหรับลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย ตั้งแต่วันที่ 22 - 24 พฤศจิกายน 2565 เวลา 08.30 - 16.30 น.
รัฐบาลไทย-ข่าวทำเนียบรัฐบาล-​รมช.ประภัตร ลงพื้นที่โคราช มอบโคในโครงการธนาคารโค - กระบือ เพื่อเกษตรกรตามพระราชดำริ
วันพฤหัสบดีที่ 24 พฤศจิกายน 2565
​รมช.ประภัตร ลงพื้นที่โคราช มอบโคในโครงการธนาคารโค - กระบือ เพื่อเกษตรกรตามพระราชดําริ
​รมช.ประภัตร ลงพื้นที่โคราช มอบโคในโครงการธนาคารโค - กระบือ เพื่อเกษตรกรตามพระราชดําริ พร้อมเสนอโครงการทางเลือก "โครงการสานฝันสร้างอาชีพ" มุ่งสร้างรายได้แก่ครัวเรือนเกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานมอบโค ในโครงการธนาคารโค – กระบือ เพื่อเกษตรกรตามพระราชดําริ พร้อมชี้แจงโครงการสานฝันสร้างอาชีพ ยกระดับรายได้เกษตรกร ณ วิทยาลัยเทคนิคปากช่อง อ.ปากช่อง และเทศบาลตําบลหนองไข่น้ํา อ.เมือง จ.นครราชสีมา โดยมี นายวิวัฒน์ ไชยชอุ่ม ผู้อํานวยการกองส่งเสริมและพัฒนาการปศุสัตว์ กรมปศุสัตว์ พร้อมหน่วยงานที่เกี่ยวข้อง ผู้นําประชาชน และเกษตรกรเข้าร่วม ว่า กระทรวงเกษตรและสหกรณ์ ได้จัดทําโครงการธนาคารโค – กระบือ
เพื่อเกษตรกรตามพระราชดําริ ซึ่งเกิดขึ้นจากพระมหากรุณาธิคุณพระบาทสมเด็จพระปรเมนทรรามาธิบดีศรีสินทร
มหาวชิราลงกรณ พระวชิรเกล้าเจ้าอยู่หัว ที่ทรงพระราชทานโค – กระบือช่วยเหลือให้เกษตรกรมีปัจจัยการผลิตเป็นของตนเอง ไม่ต้องเสียค่าเช่าแรงงานโค-กระบือในการทํานาปลูกข้าว เป็นลักษณะของการอยู่ร่วมกัน พึ่งพากันตามธรรมชาติ การใช้แรงงานสัตว์ก็เป็นการเลือกใช้พลังงานจากธรรมชาติแทนการใช้น้ํามันเชื้อเพลิง ซึ่งเป็นทรัพยากรที่นับวันจะเหลือน้อยลงไป และมีราคาสูงขึ้น ซึ่งจะเป็นประโยชน์หลายทางแก่พี่น้องเกษตรกร
“ในวันนี้มีความยินดีที่ได้ส่งมอบโคในโครงการฯ ดังกล่าว จํานวน 27 ตัว ให้แก่เกษตรกร 27 ราย ในพื้นที่จังหวัดนครราชสีมา เพื่อช่วยเหลือเกษตรกรให้มีโค – กระบือเป็นของตนเอง ได้ใช้ในการประกอบอาชีพเกษตรกรรม อีกทั้งยังสามารถนํามูลโคไปใช้เป็นปุ๋ยคอก ช่วยลดรายจ่ายและทําให้เกษตรกรมีรายได้เพิ่มขึ้นรวมถึงเป็นการสนับสนุนให้เกษตรกรมีส่วนร่วมในการรวมกลุ่มสร้างความเข้มแข็งให้กับชุมชนอีกด้วย” รมช.ประภัตร กล่าว
ในโอกาสนี้รมช.ประภัตรยังได้ชี้แจงและขอความร่วมมือกับหน่วยงานในพื้นที่ให้ช่วยกันประชาสัมพันธ์และสนับสนุนเกษตรกรเข้าร่วมโครงการ“โครงการสานฝันสร้างอาชีพ และยกระดับรายได้เกษตรกร” โดยโครงการนี้ กระทรวงเกษตรและสหกรณ์ ได้ร่วมกับธนาคารเพื่อการเกษตรและสหกรณ์การเกษตร (ธ.ก.ส.) มีวัตถุประสงค์เพื่อปล่อยสินเชื่อสําหรับใช้ในการประกอบอาชีพการเกษตร อาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน เน้นอาชีพที่มีตลาดรองรับชัดเจน มีการประกันราคารับซื้อผลผลิต สามารถสร้างรายได้ในระยะเวลาไม่เกิน 6 เดือน วงเงินกู้สูงสุดรายละไม่เกินจํานวน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละราย โดยสามารถยื่นความประสงค์ขอกู้ตามโครงการได้ 2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลําเนาหรือที่ตั้งของโครงการ (Walk In) และ 2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย ซึ่งสามารถขอคําปรึกษาเบื้องต้นได้ที่หน่วยงานของกระทรวงเกษตรและสหกรณ์ในภูมิลําเนา ได้แก่ สํานักงานเกษตรจังหวัด สํานักงานปศุสัตว์จังหวัด หรือสํานักงานประมงในท้องที่
รัฐบาลไทย-ข่าวทำเนียบรัฐบาล-สธ. ผลักดันใช้เทคโนโลยีดิจิทัลจัดระบบสารสนเทศข้อมูลสุขภาพให้มีความปลอดภัย และมีคุณภาพ
วันพุธที่ 23 พฤศจิกายน 2565
สธ. ผลักดันใช้เทคโนโลยีดิจิทัลจัดระบบสารสนเทศข้อมูลสุขภาพให้มีความปลอดภัย และมีคุณภาพ
ปลัดกระทรวงสาธารณสุข เปิดการประชุมระดับชาติด้านเวชสารสนเทศครั้งที่ 11 และการประชุมวิชาการสมาคมเวชสารสนเทศไทย ครั้งที่ 31 ผลักดันการใช้เทคโนโลยีดิจิทัลจัดระบบฐานข้อมูลสุขภาพให้มีความปลอดภัย และมีคุณภาพ
ปลัดกระทรวงสาธารณสุข เปิดการประชุมระดับชาติด้านเวชสารสนเทศครั้งที่ 11 และการประชุมวิชาการสมาคมเวชสารสนเทศไทย ครั้งที่ 31 ผลักดันการใช้เทคโนโลยีดิจิทัลจัดระบบฐานข้อมูลสุขภาพให้มีความปลอดภัย และมีคุณภาพ นํามาใช้ประโยชน์ในการวางแผนการจัดการด้านสุขภาพประชาชนในอนาคต
วันนี้ (23 พฤศจิกายน 2565) ที่ โรงแรม ดิ เอมเมอรัลด์ กรุงเทพมหานคร นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิด การประชุมระดับชาติด้านเวชสารสนเทศ ครั้งที่ 11 และการประชุมวิชาการสมาคมเวชสารสนเทศไทย ครั้งที่ 31 ประจําปี พ.ศ.2565 โดยมี แพทย์หญิงจามรี เชื้อเพชระโสภณ นายกสมาคมเวชสารสนเทศไทย ผู้บริหารกระทรวงสาธารณสุข และบุคลากรจากภาครัฐและเอกชน ร่วมประชุม
กว่า 400 คนพร้อมมอบประกาศนียบัตรรับรองคุณภาพระบบเทคโนโลยีสารสนเทศในโรงพยาบาล และประกาศเกียรติคุณการพัฒนาคุณภาพระบบเทคโนโลยีสารสนเทศในโรงพยาบาล
นายแพทย์โอภาส กล่าวว่า รัฐบาลตระหนักถึงการเปลี่ยนแปลงด้านเทคโนโลยีที่มีต่อมิติการทํางานของหน่วยงานภาครัฐ จึงให้ความสําคัญและสนับสนุนให้นําเทคโนโลยีดิจิทัลมาใช้ในการพัฒนาระบบราชการของประเทศ ซึ่งในช่วงสถานการณ์โควิด 19 ที่ผ่าน Digital Healthcare ได้เข้ามามีบทบาทสําคัญต่อวงการแพทย์และการบริการด้านสาธารณสุขของไทย ทั้งการแพทย์ทางไกล (Telemedicine) หรือการให้คําปรึกษาทางไกล
การจัดระบบส่งยาให้ผู้ป่วยที่บ้าน เพื่อลดปัญหาความแออัดและลดความเหลื่อมล้ําของการเข้าถึงบริการสาธารณสุข เป็นต้น ทําให้สามารถดูแลสุขภาพประชาชนได้อย่างมีประสิทธิภาพ กระทรวงสาธารณสุขจึงมีนโยบายส่งเสริมให้โรงพยาบาลทั่วประเทศพัฒนาการใช้เทคโนโลยีสารสนเทศอย่างมีคุณภาพมากขึ้นกว่าเดิม โดยเน้นเรื่องการจัดการข้อมูลให้เกิดความปลอดภัย และการพัฒนาคุณภาพข้อมูลในระบบฐานข้อมูล ให้เป็นข้อมูลที่มีคุณภาพ สามารถนํามาใช้อ้างอิงและนํามาวางแผนการจัดการด้านสุขภาพได้อย่างมีประสิทธิภาพ
“การจัดการคุณภาพด้าน IT ตั้งแต่พื้นฐานเป็นสิ่งจําเป็นอย่างยิ่งสําหรับการพัฒนาคุณภาพในการดูแลสุขภาพและการจัดบริการสุขภาพในอนาคต เพราะจะเป็นตัวเชื่อมระหว่างประชาชน ผู้ป่วย ชุมชน ให้เข้ามามีส่วนร่วมในระบบแทนที่จะเป็นผู้รับอย่างเดียว เช่น การนํา Internet of Things (IoT) มาปรับใช้กับระบบข้อมูลผู้ป่วย โดยนําข้อมูลต่าง ๆ มาประมวลผลให้เกิดประโยชน์และประสิทธิภาพ รวมทั้งการใช้ AI ในการจัดระบบบริการให้ดียิ่งขึ้น ประชาชนได้รับความสะดวก รวดเร็ว ช่วยลดความแออัด ลดความเหลื่อมล้ําของการเข้าถึงบริการได้”
นายแพทย์โอภาส กล่าว
สําหรับการจัดประชุมในปีนี้ จัดขึ้นภายใต้แนวคิด “การบูรณาการการพัฒนาระบบเทคโนโลยีดิจิทัลทางสุขภาพเพื่อยกระดับคุณภาพชีวิตประชาชน” Digital Health Technology Integration for Better Quality of Life ใช้เทคโนโลยีเป็นเครื่องมือที่จะเชื่อมโยงข้อมูล และสร้างนวัตกรรมใหม่ ลดปัญหาความเสี่ยงในการถูกโจมตีด้านความปลอดภัย และเพิ่มคุณค่าการนําข้อมูลไปใช้ในการวางนโยบายการดูแลสุขภาพประชาชนในอนาคต อาทิ โรคเรื้อรัง สังคมผู้สูงอายุ และภาวะแทรกซ้อนในโรคอื่นๆ ซึ่งจะเป็นส่วนหนึ่งที่ช่วยส่งเสริมให้ระบบสาธารณสุขไทยได้ใช้เทคโนโลยีสารสนเทศอย่างมีคุณภาพ
**************************** 23 พฤศจิกายน 2565
รัฐบาลไทย-ข่าวทำเนียบรัฐบาล-“ชัยวุฒิ” เปิด PHOTO FAIR 2022 รับกระแส Content Creator
วันพุธที่ 23 พฤศจิกายน 2565
“ชัยวุฒิ” เปิด PHOTO FAIR 2022 รับกระแส Content Creator
“ชัยวุฒิ” เปิด PHOTO FAIR 2022 รับกระแส Content Creator
วันนี้(23พฤศจิกายน2565)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานเปิดงาน“PHOTO FAIR 2022”ณศูนย์นิทรรศการและการประชุมไบเทคบางนาโดยมีคุณวิเชียรตั้งธรรมสถิตย์นายกสมาคมธุรกิจการถ่ายภาพคณะกรรมการบริหารสมาคมฯให้การต้อนรับ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวว่าสําหรับงานPHOTO FAIR 2022ครั้งที่31จัดโดยสมาคมธุรกิจการถ่ายภาพภายใต้แนวคิด“Create Your Contents”ที่พร้อมตอบรับเทรนด์Content Creatorสร้างสรรค์ผลงานด้วยตัวคุณเองซึ่งเป็นเทคโนโลยีการถ่ายภาพและถ่ายวีดีโอในปัจจุบันภายในงานมีสินค้าและนวัตกรรมใหม่ๆที่เอื้อต่อการทําคอนเทนต์มาให้เลือกซื้อมากมายเหมาะกับผู้ใช้หลากหลายทั้งนักท่องเที่ยวนักเรียนนักศึกษาแม่ค้าออนไลน์ร้านค้ากลุ่มธุรกิจถ่ายภาพทั้งขนาดเล็กและใหญ่โดยกล้องและอุปกรณ์ถูกพัฒนาให้มีความคมชัดและความละเอียดสูงขึ้นคุณภาพเสียงดีขึ้นรวมทั้งยังมีบูธแบรนด์กล้องจากทุกค่ายแบรนด์ดังสินค้าเทคโนโลยีกล้องถ่ายภาพและอุปกรณ์การถ่ายภาพอุปกรณ์ไลฟ์สดการทําคอนเทนต์VlogและYouTubeไปจนถึงการทําProductionเพื่อตอบโจทย์งานในทุกๆด้านมานําเสนอและให้สัมผัสเห็นถึงความก้าวหน้าของเทคโนโลยีด้านกล้องและการถ่ายภาพที่เปลี่ยนแปลงตลอดเวลาให้คนไทยได้นํามาใช้สอดรับกับนโยบายรัฐบาลในการส่งเสริมและสนับสนุนให้นําเทคโนโลยีดิจิทัลมาใช้ในทุกๆด้านและยังมีกิจกรรมสัมมนาหลากหลายความรู้ที่ทุกคนสามารถทําคอนเทนต์ของตัวเองได้เพื่อเป็นการประกอบอาชีพแนวใหม่ตอบสนองการทํางานการประชุมการสอนและการขายสินค้าในปัจจุบันเสริมสร้างรายได้ให้กับตนเองและครอบครัว
นอกจากนี้ยังมีกิจกรรมประกวดการถ่ายภาพและคลิปวีดีโอสั้นแบบเรียลมูลค่า200,000บาทกิจกรรมคอสเพลย์ในชื่อCos Arena 2022กิจกรรมแจกส่วนลดและลุ้นรับของรางวัลกล้องและอุปกรณ์ถ่ายภาพรางวัลมูลค่ากว่า400,000บาท
ห้ามพลาดสําหรับผู้รักการถ่ายภาพพบกันได้ที่งานPHOTO FAIR 2022จัดขึ้นระหว่างวันที่23 - 27พฤศจิกายน2565ณศูนย์นิทรรศการและการประชุมไบเทคบางนา
___________________
รัฐบาลไทย-ข่าวทำเนียบรัฐบาล-​Thailand to attend 22nd IORA Council of Ministers Meeting in Bangladesh
วันพุธที่ 23 พฤศจิกายน 2565
​Thailand to attend 22nd IORA Council of Ministers Meeting in Bangladesh
​Thailand to attend 22nd IORA Council of Ministers Meeting in Bangladesh
November 23, 2022, Deputy Government Spokesperson Ratchada Thanadirek disclosed that the cabinet, in its meeting on November 22, made approval to the draft outcome document of the 22nd Indian Ocean Rim Association (IORA) Council of Ministers (COM) Meeting, to be held on November 24, 2022 in Dhaka, Bangladesh. The document to be adopted at the 22nd IORA COM is the Dhaka Communique, of which the gist is as follows:
1. Acknowledged accomplishments made by various mechanisms under IORA that aim to promote post COVID-19 economic recovery and climate actions, i.e., 1) Indonesia’s drafting of Strategic Framework for Marine Debris Action in the Indian Ocean, and France’s development of the guideline to prevent importation of illegal fishing products into supply chains of IORA member countries; 2) signing of MOUs between IORA and other organizations to deepen cooperation in the areas of mutual interest. Partner organizations include Coalition for Disaster Resilient Infrastructure (CDRI), International Seabed Authority (ISA), and the Indian Ocean Commission (IOC); and 3) Extension of the MOU between IORA and Non-Aligned Movement (NAM) S&T Center for another 3 years.
2. Acknowledged IORA Gender Pledge on International Women's Day 2022 which is aimed to promote gender equality, on par with the international standard, through making the best efforts to achieve and maintain an average of 40:40:20 women to men attendance ratio across all IORA meetings, activities and events by 2030
3. Accepted Saudi Arabia as IORA’s 11th dialogue partner
The Indian Ocean Rim Association (IORA), established in 1995, is an international organization consisting of 23 states bordering the Indian Ocean, namely, Australia, Bangladesh, Comoros, France, India, Indonesia, Iran, Kenya, Madagascar, Malaysia, Maldives, Mauritius, Mozambique, Oman, Seychelles, Singapore, Somalia, South Africa, Sri Lanka, Tanzania, Thailand, United Arab Emirates, and Yemen, with 10 dialogue partners: China, Egypt, Germany, Italy, Japan, South Korea, Russia, Turkey, United Kingdom, and United States. IORA’s priority areas are: 1) Maritime Safety and Security; 2) Trade & Investment Facilitation; 3) Fisheries Management; 4) Disaster Risk Management; 5) Tourism and Cultural Exchanges; and 6) Academic, Science & Technology.
According to the Deputy Government Spokesperson, the Dhaka Communique is relevant with Thailand’s policy to promote post-COVID-19 economic recovery and interaction with IORA member countries and dialogue partners, which will contribute to the country’s endeavor for sustainable development in the areas of marine economic development, marine connectivity, sustainable fisheries, and women’s economic empowerment.
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2565
วันพุธที่ 23 พฤศจิกายน 2565
รองปลัดกระทรวงเกษตรและสหกรณ์ เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2565
รองปลัดกระทรวงเกษตรและสหกรณ์ เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2565
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจาก ปลัดกระทรวงเกษตรและสหกรณ์ เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2565 โดยมีนายแพทย์โสภณ เมฆธน   ผู้ช่วยรัฐมนตรีประจํากระทรวงสาธารณสุข เป็นประธาน ณ ห้องประชุมชัยนารถนเรนทร อาคาร 1 ชั้น 2 สํานักงานปลัดกระทรวงสาธารณสุข
การประชุมดังกล่าว เพื่อรับทราบความก้าวหน้าผลการดําเนินงานของคณะอนุกรรมการในคณะกรรมการควบคุมผลิตภัณฑ์ยาสูบแห่งชาติด้านติดตาม ประเมินผล และตรวจสอบการดําเนินงานควบคุมผลิตภัณฑ์ยาสูบ, ด้านบําบัดรักษา และฟื้นฟูผู้เสพติดผลิตภัณฑ์ยาสูบ, ด้านกฎหมาย และด้านการเร่งรัดติดตามการดําเนินคดีการกระทําความผิดตามพระราชบัญญัติควบคุมผลิตภัณฑ์ยาสูบ พ.ศ.2560 โดยร่วมพิจารณาในประเด็น ดังนี้ การเข้าเป็นภาคีต่อพิธีสารว่าด้วยการขจัดการค้าผลิตภัณฑ์ยาสูบผิดกฎหมายภายใต้กรอบอนุสัญญาขององค์การอนามัยโลกว่าด้วยการควบคุมยาสูบ, การขอข้อมูลประกอบการพิจารณาของคณะอนุกรรมาธิการพิจารณาศึกษาปัจจัยที่ส่งผลกระทบต่อระบบสุขภาพและติดตาม การบังคับใช้กฎหมายด้านสาธารณสุข และมาตรการกระตุ้นการคัดกรองผู้เสพติดผลิตภัณฑ์ยาสูบเชิงรุก
รัฐบาลไทย-ข่าวทำเนียบรัฐบาล-กห. หลายประเทศกังวล การขยายอิทธิพลนำสู่ความขัดแย้งของภูมิภาค เห็นพ้องใช้กลไก ADMM-Plus เจรจาและมีฉันทามติร่วมกัน
วันพุธที่ 23 พฤศจิกายน 2565
กห. หลายประเทศกังวล การขยายอิทธิพลนําสู่ความขัดแย้งของภูมิภาค เห็นพ้องใช้กลไก ADMM-Plus เจรจาและมีฉันทามติร่วมกัน
กห. หลายประเทศกังวล การขยายอิทธิพลนําสู่ความขัดแย้งของภูมิภาค เห็นพ้องใช้กลไก ADMM-Plus เจรจาและมีฉันทามติร่วมกัน
โฆษกกระทรวงกลาโหม เปิดเผยว่า 23 พ.ย. 2565 เวลา 08.00 น. พลเอก ประวิตร วงษ์สุวรรณ รองนายกรัฐมนตรี ได้ร่วมคณะ รมว.กห.อาเซียน เข้าเยี่ยมคํานับและรับฟังปาฐกถาพิเศษ จากสมเด็จอัครมหาเสนาบดี เดโช ฮุน เซน นายกรัฐมนตรีกัมพูชา ณ รร. Sokha เสียมราฐ
ต่อจากนั้น ได้เข้าร่วมประชุม รมว.กห.อาเซียน ( ADMM ) กับ รมว.กห.ประเทศคู่เจรจา 8 ประเทศครั้งที่ 9 ( ADMM - Plus ) โดยทุกประเทศได้แลกเปลี่ยนมุมมองด้านความมั่นคงของภูมิภาคและระหว่างประเทศร่วมกัน สรุปภาพรวม มีความกังวลร่วมกันต่อสถานการณ์ในเมียนมา ยูเครน และสถานการณ์ในคาบสมุทรเกาหลีและทะเลจีนใต้ รวมทั้งปัญหาการเปลี่ยนแปลงของสภาพภูมิอากาศ โดยเห็นถึงความจําเป็นต้องทํางานร่วมกันอย่างใกล้ชิด ยึดความเป็นแกนกลางของอาเซียน เคารพอํานาจอธิปไตย กฎบัตรอาเซียนและกฎหมายระหว่างประเทศ และเห็นพ้องร่วมกันใช้กลไก ADMM และ ADMM-Plus แก้ปัญหาความขัดแย้งกันด้วยการเจรจา การยับยั้งชั่งใจ และการมีฉันทามติร่วมกัน ไม่ใช้กําลังต่อกัน เพื่อให้ภูมิภาคมีเสถียรภาพและสันติภาพร่วมกัน หลังจากนั้น ได้พิจารณาให้การรับรองปฏิญญาร่วมของการประชุม 9th ADMM - Plus และร่วมกระทําพิธีส่งมอบการเป็นประธาน ADMM จาก กห.กัมพูชา ให้กับ กห.อินโดนีเซีย ในปีต่อไป
หลังจากนั้น พล.อ.ประวิตร’ ได้พบหารือความร่วมมือกับ นาย ลอยด์ ออสติน รมว.กห.สหรัฐฯอย่างไม่เป็นทางการ
โฆษก กห.กล่าวสรุปภาพรวมถึง การประชุม ADMM และการประชุม ADMM-Plus 9th ถือเป็นเวทีที่ รมว.กห.อาเซียน และ รมว.กห.ประเทศคู่เจรจาทั้ง 8 ประเทศ ได้มีโอกาสพบหารือ แลกเปลี่ยนมุมมองด้านความมั่นคงและการแสวงความร่วมมือด้านความมั่นคงใหม่ๆให้ครอบคลุมทุกมิติ ซึ่งเป็นประโยชน์ต่อการเสริมสร้างความไว้เนื้อเชื่อใจกัน เพื่อร่วมกันรับมือกับภัยคุกคามด้านความมั่นคงของภูมิภาค รวมทั้งลดความเข้าใจผิดและความตึงเครียดทางทหารที่อาจนําไปสู่การใช้ความรุนแรงต่อกัน ทั้งนี้ทุกประเทศต่างให้ความสําคัญกับความเป็นแกนกลางของอาเซียน ( ASEAN Centrality ) การเจรจาและหาฉันทามติร่วมกันเพื่อตอบสนองต่อปัญหา โดยไม่ใช้ความรุนแรงต่อกัน เพื่อสันติภาพและเสถียรภาพที่ยั่งยืนของภูมิภาค
รัฐบาลไทย-ข่าวทำเนียบรัฐบาล-“กรุงไทย” คว้ารางวัล “องค์กรต้นแบบความยั่งยืนตลาดทุนไทยด้านสนับสนุนคนพิการ” ตอกย้ำความมุ่งมั่นยกระดับคุณภาพชีวิตผู้พิการ ลดความเหลื่อมล้ำในสังคม
วันพุธที่ 23 พฤศจิกายน 2565
“กรุงไทย” คว้ารางวัล “องค์กรต้นแบบความยั่งยืนตลาดทุนไทยด้านสนับสนุนคนพิการ” ตอกย้ําความมุ่งมั่นยกระดับคุณภาพชีวิตผู้พิการ ลดความเหลื่อมล้ําในสังคม
ธนาคารกรุงไทยรับรางวัล “องค์กรต้นแบบความยั่งยืนในตลาดทุนไทยด้านสนับสนุนคนพิการประจําปี 2565” ประเภท “ดีเด่น” ซึ่งมอบให้กับองค์กรที่ส่งเสริมและสนับสนุนการจ้างงานผู้พิการ
นายบุญชอบ สุทธมนัสวงษ์ ปลัดกระทรวงแรงงาน เป็นประธานมอบรางวัล “องค์กรต้นแบบความยั่งยืนในตลาดทุนไทยด้านสนับสนุนคนพิการประจําปี 2565” ประเภท “ดีเด่น” ให้กับธนาคารกรุงไทย ซึ่งเป็นรางวัลที่สํานักงานคณะกรรมการกํากับหลักทรัพย์และตลาดหลักทรัพย์ ร่วมกับ กระทรวงแรงงาน และสมาคมสภาคนพิการทุกประเภทแห่งประเทศไทย มอบให้กับองค์กรที่ส่งเสริมและสนับสนุนการจ้างงานผู้พิการ โดยนายกฤษณ์ ฉมาภิสิษฐ ผู้ช่วยกรรมการผู้จัดการใหญ่อาวุโส ธนาคารกรุงไทย เป็นผู้แทนธนาคารรับมอบรางวัล
ธนาคารกรุงไทย ให้ความสําคัญกับการพัฒนาคุณภาพชีวิตผู้พิการทุกกลุ่ม โดยกําหนดนโยบายและแนวทางดําเนินงานที่ส่งเสริมให้ผู้พิการมีคุณภาพชีวิตที่ดีขึ้น ทั้งด้านการจ้างงาน การพัฒนาอาชีพ เพื่อให้ผู้พิการมีรายได้พึ่งพาตนเองได้ พร้อมพัฒนาผลิตภัณฑ์และบริการที่สนับสนุนให้ผู้พิการสามารถเข้าถึงบริการทางการเงินขั้นพื้นฐาน ลดความเหลื่อมล้ําในสังคม ทําให้ทุกภาคส่วนเติบโตไปพร้อมกันได้อย่างยั่งยืน สอดคล้องกับวิสัยทัศน์ “กรุงไทย เคียงข้างไทย สู่ความยั่งยืน”
รัฐบาลไทย-ข่าวทำเนียบรัฐบาล-ก.อุตฯ จัดพิธีทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสำหรับพระสงฆ์ไทย ณ วัด
วันอังคารที่ 22 พฤศจิกายน 2565
ก.อุตฯ จัดพิธีทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสําหรับพระสงฆ์ไทย ณ วัด
ก.อุตฯ จัดพิธีทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสําหรับพระสงฆ์ไทย ณ วัดทองนพคุณ
วันนี้ (22 พฤศจิกายน 2565) เวลา 13.00 น. ดร.ณัฐพล รังสิตพล ปลัดกระทรวงอุตสาหกรรม เป็นประธานในพิธีทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสําหรับพระสงฆ์ไทย
ในการนี้ พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานพระบรมราชานุญาตให้จัดพิธีทอดผ้าป่า เพื่อสนับสนุนและเผยแผ่การดําเนินงานของโครงการทุนเล่าเรียนหลวง สําหรับพระสงฆ์ไทย ซึ่งมหาเถรสมาคมได้มีมติให้คณะสงฆ์สนับสนุนและขอความร่วมมือจากวัดต่าง ๆ ทั้งในส่วนกลางและส่วนภูมิภาค จัดพิธีทอดผ้าป่าในวันที่ 13 ตุลาคม ของทุกปี ซึ่งเป็นวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงพระราชทานจัดตั้งโครงการทุนเล่าเรียนหลวงสําหรับพระสงฆ์ไทย เพื่อสนับสนุนและส่งเสริมพระภิกษุและสามเณรให้ได้มีโอกาสศึกษาพระปริยัติธรรมและพระธรรมวินัยอย่างลึกซึ้ง
สําหรับงานวันนี้มีผู้บริหารกระทรวงเข้าร่วมกันอย่างพร้อมเพรียง อาทิ นายสมพล โนดไธสง นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม คณะผู้บริหารระดับสูง ข้าราชการ ลูกจ้าง พนักงานกระทรวงอุตสาหกรรม ร่วมทําบุญทอดผ้าป่าฯ ณ วัดทองนพคุณ แขวงคลองสาน เขตคลองสาน กรุงเทพมหานคร
รัฐบาลไทย-ข่าวทำเนียบรัฐบาล-ปลัด สธ. หนุนการพัฒนาคุณภาพบริการพยาบาล เพิ่มการเข้าถึงบริการ เพื่อคนไทยสุขภาพดี
วันพุธที่ 23 พฤศจิกายน 2565
ปลัด สธ. หนุนการพัฒนาคุณภาพบริการพยาบาล เพิ่มการเข้าถึงบริการ เพื่อคนไทยสุขภาพดี
ปลัดกระทรวงสาธารณสุข เปิดการประชุมเชิงปฏิบัติการด้านบริการพยาบาล เพื่อขับเคลื่อนนโยบายด้านการพยาบาลให้สอดคล้องกับแผนปฏิบัติการด้านการบริการพยาบาลระดับประเทศและนโยบายกระทรวงสาธารณสุข สร้างความเข้มแข็งเครือข่ายบริการพยาบาล
ปลัดกระทรวงสาธารณสุข เปิดการประชุมเชิงปฏิบัติการด้านบริการพยาบาล เพื่อขับเคลื่อนนโยบายด้านการพยาบาลให้สอดคล้องกับแผนปฏิบัติการด้านการบริการพยาบาลระดับประเทศและนโยบายกระทรวงสาธารณสุข สร้างความเข้มแข็งเครือข่ายบริการพยาบาล เพิ่มคุณภาพ เพิ่มการเข้าถึงบริการพยาบาล เพื่อเป้าหมายประชาชนแข็งแรง เศรษฐกิจไทยเข้มแข็ง ประเทศไทยแข็งแรง
วันนี้ (23 พฤศจิกายน 2565) ที่ โรงแรมมารวย การ์เด้น กรุงเทพมหานคร นพ.โอภาส การย์กวินพงศ์ ปลัดกระทรวงสาธารณสุข เป็นประธานเปิดการประชุมเชิงปฏิบัติการด้านบริการพยาบาลระดับประเทศ สู่คนไทยสุขภาพวะดี (Nursing and Midwifery Action Plan for Thai Health and Wellness) โดยมีคณะกรรมการพัฒนาคุณภาพบริการพยาบาลเขตสุขภาพ 12 เขตสุขภาพ เขตกรุงเทพมหานคร และผู้รับผิดชอบงานพัฒนาคุณภาพบริการพยาบาล ร่วมประชุมในรูปแบบออนไซต์และออนไลน์ประมาณ 800 คน
นพ.โอภาส กล่าวว่า พยาบาลเป็นวิชาชีพหนึ่งที่มีความสําคัญในการขับเคลื่อนการดําเนินงานตามแผนบริการสุขภาพของกระทรวงสาธารณสุข ให้ประชาชนได้รับบริการพยาบาลที่มีคุณภาพ มีมาตรฐาน ปลอดภัยและมีคุณภาพชีวิตที่ดี ซึ่งการสร้างความเข้มแข็งของเครือข่ายบริการพยาบาลจะทําให้เกิดการช่วยเหลือร่วมมือซึ่งกันและกัน ตั้งแต่ระบบบริการปฐมภูมิ ทุติยภูมิ และตติยภูมิ ส่งผลให้การบริการพยาบาลมีคุณภาพอย่างยั่งยืน และสอดคล้องตามแนวทาง Health for Wealth ที่มุ่งใช้ความมีสุขภาพดีสร้างความมั่งคั่งทางเศรษฐกิจ เพื่อเป้าหมาย “ประชาชนแข็งแรง เศรษฐกิจไทยเข้มแข็ง ประเทศไทยแข็งแรง” ทั้งนี้ ในส่วนของบุคลากรทางการพยาบาลต้องมีการบริหารจัดการอัตรากําลังให้เหมาะสมกับภาระงาน จึงจะทําให้เกิดคุณภาพการให้บริการที่มีประสิทธิภาพ ซึ่งกระทรวงสาธารณสุขกําลังมีการพิจารณาภาพรวมทั้งระบบ ทั้งเรื่องชั่วโมงการทํางาน และค่าตอบแทนต่างๆ สวัสดิการบุคลากร โดยเฉพาะความเป็นอยู่ของเจ้าหน้าที่ เพื่อเป็นขวัญกําลังใจให้กับผู้ปฏิบัติงาน
ด้านนางอัมราภัสร์ อรรถชัยวัจน์ ผู้อํานวยการกองการพยาบาล กล่าวว่า กองการพยาบาลในฐานะหน่วยงานหลักในการพัฒนาคุณภาพบริการพยาบาล ได้พัฒนาเครือข่ายผู้บริหารการพยาบาลเพื่อเป็นกลไกในการขับเคลื่อนยุทธศาสตร์ด้านการบริการพยาบาลที่สอดคล้องกับแผนปฏิบัติการด้านการบริการพยาบาลระดับประเทศ (ฉบับที่ 6) พ.ศ.2565-2569 และนโยบายกระทรวงสาธารณสุข โดยจัดทําแผนปฏิบัติการฯ ทั้งระดับเขตสุขภาพและสถานบริการ เพื่อพัฒนาระบบบริหารจัดการสุขภาพ การบริหารจัดการคุณภาพ ระบบสารสนเทศ และการบริหารความเสี่ยงทางการพยาบาล เพิ่มการเข้าถึงบริการพยาบาล ลดความเหลื่อมล้ํา ทําให้ระบบสาธารณสุขเข้มแข็งและสร้างความมั่นคงทางสุขภาพ
*************************************** 23 พฤศจิกายน 2565
รัฐบาลไทย-ข่าวทำเนียบรัฐบาล-รมว.ชัยวุฒิ ตรวจเยี่ยมและมอบนโยบายการจัดทำงบประมาณประจำปี 2567 กรมอุตุนิยมวิทยา
วันพุธที่ 23 พฤศจิกายน 2565
รมว.ชัยวุฒิ ตรวจเยี่ยมและมอบนโยบายการจัดทํางบประมาณประจําปี 2567 กรมอุตุนิยมวิทยา
รมว.ชัยวุฒิ ตรวจเยี่ยมและมอบนโยบายการจัดทํางบประมาณประจําปี 2567 กรมอุตุนิยมวิทยา
วันนี้(23พฤศจิกายน65) นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)และผู้บริหารตรวจเยี่ยมและมอบนโยบายในการจัดทําคําของบประมาณรายจ่ายประจําปี2567กรมอุตุนิยมวิทยาโดยมีดร.ชมภารีชมภูรัตน์อธิบดีกรมอุตุนิยมวิทยาข้าราชการและเจ้าหน้าที่กรมอุตุนิยมวิทยาร่วมให้การต้อนรับ
___________________
รัฐบาลไทย-ข่าวทำเนียบรัฐบาล-เมืองร้อยเอ็ด Kick Off น้อมนำแนวพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “สร้างความมั่นคงทางด้านอาหาร” รณรงค์ปลูกพืชผักสมุนไพร
วันพุธที่ 23 พฤศจิกายน 2565
เมืองร้อยเอ็ด Kick Off น้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “สร้างความมั่นคงทางด้านอาหาร” รณรงค์ปลูกพืชผักสมุนไพร
เมืองร้อยเอ็ด Kick Off น้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “สร้างความมั่นคงทางด้านอาหาร” รณรงค์ปลูกพืชผักสมุนไพร ต้านภัย COVID-19 ตามปฏิบัติการปลูกผักสวนครัว รอบ 2 อย่างต่อเนื่อง
เมืองร้อยเอ็ด Kick Off น้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “สร้างความมั่นคงทางด้านอาหาร” รณรงค์ปลูกพืชผักสมุนไพร ต้านภัย COVID-19 ตามปฏิบัติการปลูกผักสวนครัว รอบ 2 อย่างต่อเนื่อง สร้างประโยชน์สูงสุดให้กับพี่น้องประชาชน
เมื่อวันที่ 22 พ.ย. 2565 นายทรงพล ใจกริ่ม ผู้ว่าราชการจังหวัดร้อยเอ็ด เปิดเผยว่า กระทรวงมหาดไทยได้มีนโยบายในการส่งเสริมการพัฒนาคุณภาพชีวิตของประชาชนในทุกครัวเรือนด้านการเสริมสร้างความมั่นคงด้านอาหารตามแนวพระราชดําริ“บ้านนี้มีรัก ปลูกผักกินเอง”ของสมเด็จพระกนิษฐาธิราชเจ้าฯ กรมสมเด็จพระเทพรัตนราชสุดาฯ สยามบรมราชกุมารี เพื่อให้พี่น้องประชาชนได้มีผักที่ปลอดสารพิษ อาหารปลอดภัย เกิดสุขภาวะที่ดี และเป็นการลดรายจ่ายให้กับครัวเรือน ซึ่งจังหวัดร้อยเอ็ด ได้น้อมนําพระราชดําริมาขยายผลในทุกอําเภอ เพื่อสร้างคุณภาพชีวิตที่ดีให้กับพี่น้องประชาชน
“โดยในวันนี้ ที่แปลงศูนย์เรียนรู้ HLM นายบุญธรรม อินอุ่นโชติ บ้านโนนใหญ่ หมู่ที่ 9 ตําบลสีแก้ว อําเภอเมืองร้อยเอ็ด จังหวัดร้อยเอ็ด ที่ทําการปกครองอําเภอเมืองร้อยเอ็ด ได้ร่วมกับภาคีเครือข่าย น้อมนําพระราชดําริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สร้างความมั่นคงทางด้านอาหาร สู่ปฏิบัติการปลูกผักสวนครัว รอบ 2 ต่อเนื่อง ด้วยการรณรงค์ปลูกพืชผักสมุนไพร ต้านภัย COVID-19 มุ่งเน้นการพึ่งพาตนเองและเสริมสร้างความสามัคคีของคนในชุมชน และรณรงค์ให้ปลูกผักสวนครัวทุกครัวเรือน เพื่อพัฒนาหมู่บ้านให้ยั่งยืน โดยขับเคลื่อนการดําเนินงานตามขั้นตอน 6 กระบวนงาน ประกอบด้วย 1) ผู้นําแบบตัวอย่าง ที่เห็นจริง 2) ผู้นําต้องทําก่อน 3) นักพัฒนา 3 ประสานกลไกการขับเคลื่อนปฏิบัติ 4) ทุกครัวเรือน คือ คลังอาหาร ทุกหมู่บ้าน คือ ศูนย์แบ่งปัน 5) ทักษะชีวิตใหม่ เยาวชนไทยสร้างอาหารเป็น 6) ถอดรหัสการพัฒนาชุมชนท้องถิ่นจัดการตนเองในการสร้างความมั่นคงทางอาหารอย่างยั่งยืน โดยมีหัวหน้าส่วนราชการ ข้าราชการ พนักงาน เจ้าหน้าที่ กํานัน ผู้ใหญ่บ้าน ผู้นําท้องที่ ผู้บริหารองค์กรปกครองท้องถิ่น ภาคีเครือข่าย “โคก หนอง นา” และพี่น้องประชาชน ร่วมกิจกรรมเป็นจํานวนมาก” ผวจ.ร้อยเอ็ด กล่าวเน้นย้ํา
นายทรงพล ใจกริ่ม ผู้ว่าราชการจังหวัดร้อยเอ็ด กล่าวเพิ่มเติมว่า จังหวัดร้อยเอ็ด จะได้มุ่งมั่นขยายผลการขับเคลื่อนกิจกรรมดังกล่าวในทุกอําเภอ ด้วยความมุ่งมั่นตั้งใจ เพื่อส่งเสริมให้พี่น้องประชาชนทุกครัวเรือน สามารถมีกิจกรรมเพื่อลดค่าใช้จ่ายภายในครัวเรือน ทุกคนได้บริโภคผักที่ปลอดสารพิษ และหากปลูกแล้วเหลือจากการบริโภค ยังสามารถนําไปจําหน่าย เกิดเป็นรายได้อีกทางช่องทางหนึ่งด้วย เพื่อสร้างความมั่นคงทางอาหาร และเกิดประโยชน์สูงสุดกับพี่น้องประชาชนอย่างยั่งยืน
รัฐบาลไทย-ข่าวทำเนียบรัฐบาล-รมว.เฮ้ง ส่ง ที่ปรึกษา เปิดฝึกทำอาหารว่างและขนม ส่งเสริมผู้สูงอายุมีอาชีพ พึ่งตนเองได้
วันพุธที่ 23 พฤศจิกายน 2565
รมว.เฮ้ง ส่ง ที่ปรึกษา เปิดฝึกทําอาหารว่างและขนม ส่งเสริมผู้สูงอายุมีอาชีพ พึ่งตนเองได้
รมว.เฮ้ง ส่ง ที่ปรึกษา เปิดฝึกทําอาหารว่างและขนม ส่งเสริมผู้สูงอายุมีอาชีพ พึ่งตนเองได้
วันที่23พฤศจิกายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานตรวจเยี่ยมพบปะให้กําลังใจผู้เข้ารับการฝึกอบรมอาชีพตามโครงการฝึกอบรมหลักสูตร“การประกอบอาหารว่างและขนมเพื่อประกอบอาชีพ”ภายใต้โครงการฝึกอบรมแรงงานกลุ่มเป้าหมายเฉพาะเพื่อเพิ่มโอกาสในการประกอบอาชีพ(ผู้สูงอายุ)โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีพันโทสวัสดิ์สีสุกไสประธานศูนย์พัฒนาคุณภาพชีวิตและส่งเสริมอาชีพผู้สูงอายุตําบลสมอพลือและองค์กรปกครองส่วนท้องถิ่นในพื้นที่ร่วมให้การต้อนรับณศูนย์พัฒนาคุณภาพชีวิตและส่งเสริมอาชีพผู้สูงอายุโรงพยาบาลส่งเสริมสุขภาพประจําตําบลสมอพลืออ.บ้านลาดจ.เพชรบุรี
นางธิวัลรัตน์กล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับการเตรียมความพร้อมในการเข้าสู่สังคมสูงอายุโดยสมบูรณ์(Aged society)ส่งเสริมการมีงานทําและยกระดับคุณภาพชีวิตที่ดีของผู้สูงอายุเนื่องจากผู้สูงอายุเป็นหนึ่งในกลุ่มแรงงานที่สามารถส่งเสริมและพัฒนาศักยภาพได้เพื่อให้ผู้สูงอายุมีทางเลือกในการประกอบอาชีพสร้างรายได้พึ่งตนเองได้ลดความเหลื่อมล้ําสร้างโอกาสความเสมอภาคและความเท่าเทียมกันทางสังคมในวันนี้ท่านสุชาติชมกลิ่นรัฐมนตรีว่าการกระทรวงแรงงานจึงได้มอบหมายให้ดิฉันลงพื้นที่มาเยี่ยมเยียนให้กําลังใจกับกลุ่มผู้สูงอายุที่มาร่วมฝึกอบรมซึ่งกระทรวงแรงงานโดยสํานักงานพัฒนาฝีมือแรงงานเพชรบุรีได้ร่วมกับศูนย์พัฒนาคุณภาพชีวิตและส่งเสริมอาชีพผู้สูงอายุตําบลสมอพลือฝึกอบรมหลักสูตรการประกอบอาหารว่างและขนมเพื่อประกอบอาชีพเป็นหลักสูตร30ชั่วโมงอบรมระหว่างวันที่21 -25พฤศจิกายน2565
“ขอให้ผู้สูงอายุที่เข้ารับการฝึกอบรมทุกท่านนําความรู้และทักษะประสบการณ์จากการฝึกไปประยุกต์ใช้ในการจัดทําอาหารว่างขนมเครื่องดื่มสมุนไพรเพื่อใช้บริการในการจัดประชุมศึกษาดูงานของศูนย์พัฒนาคุณภาพชีวิตและส่งเสริมอาชีพผู้สูงอายุตําบลสมอพลือองค์การบริหารส่วนตําบลสมอพลือรวมทั้งนําไปประกอบอาชีพเสริมทําขนมอาหารว่างจําหน่ายสร้างรายได้ให้แก่ตนเองและครอบครัวต่อไป”นางธิวัลรัตน์กล่าวท้ายสุด
+++++++++++++++++++
กองเผยแพร่และประชาสัมพันธ์
23พฤศจิกายน2565
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ เป็นประธานสัมมนาสรุปผล พร้อมมอบเกียรติบัตร SMEs เด่น เขตพื้นที่ 3 ภายใต้กองทุนพัฒนาเอสเอ็มอีตามแนวประชารัฐ
วันอังคารที่ 22 พฤศจิกายน 2565
ผู้ตรวจฯ วีระกิตติ์ เป็นประธานสัมมนาสรุปผล พร้อมมอบเกียรติบัตร SMEs เด่น เขตพื้นที่ 3 ภายใต้กองทุนพัฒนาเอสเอ็มอีตามแนวประชารัฐ
ผู้ตรวจฯ วีระกิตติ์ เป็นประธานสัมมนาสรุปผล พร้อมมอบเกียรติบัตร SMEs เด่น เขตพื้นที่ 3 ภายใต้กองทุนพัฒนาเอสเอ็มอีตามแนวประชารัฐ
วันที่ 21 พฤศจิกายน 2565 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม เป็นประธานการสัมมนาสรุปผลการดําเนินงานและมอบเกียรติบัตรให้สถานประกอบการ Success Case โครงการ "พลิกธุรกิจ SMEs ไทยสู่การผลิตสมัยใหม่ 4.0" เขตพื้นที่ 3 พื้นที่การดําเนินการภาคตะวันออกเฉียงเหนือ ภาคตะวันออกและจังหวัดสมุทรปราการ ซึ่งเป็นโครงการส่งเสริมและพัฒนาเอสเอ็มอี แบบเฉพาะกลุ่ม ภายใต้กองทุนพัฒนาเอสเอ็มอีตามแนวประชารัฐ ประจําปีงบประมาณ พ.ศ. 2565 โดยมี ผู้บริหาร เจ้าหน้าที่กระทรวงอุตสาหกรรม และผู้ประกอบการ SMEs เข้าร่วมโครงการ
โครงการดังกล่าวมีวัตถุประสงค์เพื่อเพิ่มผลิตภาพกระบวนการผลิตผู้ประกอบการ SMEs โดยใช้เทคโนโลยีดิจิทัล หุ่นยนต์ และระบบอัตโนมัติ ผ่านการกระตุ้นภาคอุตสาหกรรมให้เกิดความต้องการประยุกต์ใช้หุ่นยนต์และระบบอัตโนมัติ และปรับปรุงกระบวนการผลิต สนับสนุนภาคอุตสาหกรรมในการวิเคราะห์ ค้นหาความต้องการ และจัดทํา Feasibility Study สําหรับต่อยอดไปสู่แหล่งเงินทุนสนับสนุนการลงทุนในอนาคต โดยมีสถานประกอบการที่ผ่านการคัดเลือกเข้ารับการให้คําปรึกษาเชิงลึกทางด้านเทคนิคและการเงิน จํานวน 67 กิจการ รวมถึง มีการจัดฝึกอบรมเพื่อพัฒนานักบูรณาการหุ่นยนต์และระบบอัตโนมัติ (SI: System Integrator) นักวิเคราะห์ระบบอัตโนมัติ (SA: System Analyst) ที่สามารถนําองค์ความรู้ที่ได้ไปใช้ในการขึ้นทะเบียนกับศูนย์ความเป็นเลิศด้านหุ่นยนต์และระบบอัตโนมัติ (Center of Robotic Excellence : CoRE) และพัฒนาบุคลากรของสถานประกอบการให้มีทักษะที่จําเป็นในอุตสาหกรรม 4.0 พร้อมทั้ง มอบเกียรติบัตรแก่สถานประกอบการ Success Case ที่มีความมุ่งมั่นในการปรับเปลี่ยนการนําหุ่นยนต์และระบบอัตโนมัติมาใช้เพิ่มผลิตภาพกระบวนการผลิต จํานวน 5 กิจการ ประกอบด้วย บริษัท เถ้าแก่กี้ 79 จํากัด บริษัท ดีไลท์ 88 จํากัด บริษัท ฮารุมิ ฮานะ จํากัด ห้างหุ้นส่วนสามัญนิติบุคคลทรัพย์ภิญโญ และบริษัทพร้อมมิตรเคมี จํากัด รวมถึงมีการบรรยายให้ความรู้เกี่ยวกับเทคโนโลยีสําหรับยุคอุตสาหกรรม 4.0 (Industry 4.0 Technologies) ทั้งนี้ ผลการประเมินโครงการคาดว่าจะเกิดการลงทุนในการนําระบบอัตโนมัติและหุ่นยนต์มาใช้กว่า 130 ล้านบาท และสามารถเพิ่มมูลค่าทางเศรษฐกิจโดยรวมมากกว่า 200 ล้านบาท
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหมจัดกิจกรรมบริจาคโลหิตถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 23 พฤศจิกายน 2565
สํานักงานปลัดกระทรวงกลาโหมจัดกิจกรรมบริจาคโลหิตถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เช้าวันนี้ (22 พ.ย. 65 เวลา 09.00 น.) พลอากาศเอก ธนศักดิ์ เมตะนันท์ รองปลัดกระทรวงกลาโหม พลเอก นุชิต ศรีบุญส่ง รองปลัดกระทรวงกลาโหม และ พลเอก สิทธิพร มุสิกะสิน รองปลัดกระทรวงกลาโหม เข้าร่วมกิจกรรมบริจาคโลหิตถวายเป็นพระราชกุศล
เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 ธ.ค. 65) ณ ห้องศรีสมาน 4 ชั้น 3 อาคารบริการ สํานักงานปลัดกระทรวงกลาโหม พื้นที่ศรีสมาน
โดยรองปลัดกระทรวงกลาโหมได้ร่วมบริจาคโลหิตพร้อมกับกําลังพลให้กับสภากาชาดไทย และสาขาบริจาคโลหิตแห่งชาติ สถาบันพยาธิวิทยา ศูนย์อํานวยการแพทย์พระมงกุฎเกล้า เพื่อนําโลหิตที่รับบริจาคไปช่วยเหลือทหาร ตํารวจ อาสาสมัคร และบุคคลพลเรือน ที่ได้รับบาดเจ็บจากการปฏิบัติหน้าที่ รวมทั้งประชาชนทั่วไป ซึ่งสถานการณ์ปัจจุบันได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID - 19) ทําให้โลหิตมีไม่เพียงพอและขาดแคลน
ทั้งนี้ในกิจกรรมดังกล่าว มีกําลังพลเข้าร่วมบริจาคโลหิต 170 นาย รวมแล้วได้โลหิต 63,600 ซี.ซี. เพื่อถวายเป็นพระราชกุศลและน้อมสํานึกในพระมหากรุณาธิคุณอันหาที่สุดมิได้